Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1272

4. Elemi ismeretek művészeti alkotásokról Szakképzés 1/11. Cél: A kreatív önkifejezés igényét kialakítani és ápolni a vizuális művészetek eszköztárának segítségével. A különböző művészeti ágak és műalkotások iránti érdeklődést felkelteni, az ismereteket bővíteni. Sikerélmény, kompetenciaélmény biztosításával a pozitív önértékelést elősegíteni. A feszültség-feldolgozás folyamatát elősegíteni. Az alkotótevékenységek készségszintű elsajátításával, a szabadidő tartalmas eltöltését biztosítani. Feladatok: A tantárgyi ismeretek, művészeti alkotó - és befogadóképesség fejlesztése. Tantárgyspecifikus jártasságok, készségek, fejlesztése. Gondolkodási műveletek, forma- és térészlelés, figyelem, emlékezet, finommotorika, alkotó képzelet fejlesztése. Motiváció erősítése az önálló tevékenység iránt. A csoportmunka, az együttműködés összehangolásának megtapasztalása. Elvárt teljesítmény: Igyekezzen elsajátítani képességeihez mérten a különböző ábrázoló- alakító technikákat. Törekedjen adekvát eszközhasználatra. Ismerje meg az egyszerű vizuális jeleket. Tevékenykedjen csoportmunkában, munkamegosztásban. Értékelés: Folyamatos szóbeli, tanév végén érdemjeggyel, évente P.A.C. mérőeszközös mérés.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes